डॉक सारांशित करण्यासाठी: सध्या मुंबईत 51 हजार 100 रुग्ण कोरोनाबाधित आहेत. आतापर्यंत कोरोनामुळे मुंबईतल्या 1 हजार 760 जणांचा मृत्यू झाला आहे, तर 22 हजार 943 जण कोरोनावरील उपचारानंतर बरे झाले आहेत.

केवळ महाराष्ट्रातील इतर जिल्ह्यांच्या तुलनेतच नव्हे, तर देशातील इतर राज्यांच्या तुलनेतही मुंबईतील कोरोनाग्रस्तांची संख्या सर्वाधिक आहे.

मुंबईत कोरोनाच्या प्रसाराचा वेद मंदावण्यासाठी सरकार शक्य तेवढे प्रयत्न करत असल्याचं मुख्यमंत्री उद्धव ठाकरे वारंवार सांगत आहेत. त्यासाठी प्रशासनानं शहरातल्या वेगवेगळ्या भागात कोव्हिड हॉस्पिटल उभारण्यात आले आहेत. शिवाय, लॉकडाऊनही काटेकोरपणे राबवलं जातंय. 

पर्यावरण मंत्री आदित्य ठाकरे यांनी रविवारी दहिसर आणि मुलूंड भागातल्या जम्बो कोव्हिड केअर हॉस्पिटलला भेट दिली आणि तेथील परिस्थितीची पाहणी केली.

मुंबईत का वाढले रुग्ण?

मुंबईतल्या दहिसर भागातील शिवसेना नगरसेविका शीतल म्हात्रेंनी बीबीसीशी बोलताना सांगितलं, "बोरीवली, दहिसर भागात मागील काही दिवसांपासून कोरोनाग्रस्तांच्या संख्येत मोठ्या प्रमाणावर वाढ झालीये. याचं प्रमुख कारण म्हणजे लोकांमध्ये लॉकडाऊनबाबत फारसं गांभीर्य नाही. लोक मोठ्या प्रमाणावर रस्त्यावर फिरतायत, पोलिसांकडून लॉकडाऊनची प्रभावी अंमलबजावणी झाली नाही.

"उत्तर मुंबईच्या भागात मोठ्या झोपडपट्ट्या आहेत. यात मोठ्या संख्येने मजूर वर्ग राहतो. लॉकडाऊनमुळे मजूर अस्थिर झाले, मोठ्या संख्येने रस्त्यांवर आले. योग्य पद्धतीने सोशल डिस्टन्सिंग पाळलं गेलं नाही, त्यामुळे झोपडपट्टीत व्हायरसचा शिरकाव झाला आणि मोठ्या संख्येने व्हायरस पसरला," असं म्हात्रेंनी म्हटलं.

महाराष्ट्र नवनिर्माण सेनेचे स्थानिक नेते नयन कदम यांनी म्हटलं, "दक्षिण मुंबई ऑर्गनाइज्ड आहे. मात्र उत्तर मुंबईत तशी परिस्थिती नाही. प्रशासनाचं दुर्लक्ष, लोकांसमोर हतबल झालेलं पोलीस प्रशासन, ही देखील कोरोनाग्रस्तांची संख्या वाढण्याची प्रमुख कारणं आहेत."

गेल्या अनेक वर्षांपासून दहिसरमध्ये आरोग्यसेवा देणारे डॉ. संजय वाणी सांगतात, "लॉकडाऊनच्या सुरुवातीच्या काळात लोकांनी काळजी घेतली. मात्र गेल्या 15 दिवसांपासून लोकं मोठ्या संख्यने रस्त्यावर फिरताना दिसत आहेत. आपल्या भागात जास्त रुग्ण नाहीत, आपल्याला काहीच होणार नाही असा लोकांचा गैरसमज आहे. त्यामुळे लोकांनी आता दुर्लक्ष करणं सुरू केलंय. या निष्काळजीपणामुळे या भागातील कोरोनाग्रस्तांची संख्या अचानक...\nडॉक सारख्याच भाषेत सारांश:
मुंबईत कोरोनाच्या रुग्णांची संख्या 51 हजारांवर पोहोचली आहे. महाराष्ट्र सरकारच्या आरोग्य विभागानं जारी केलेल्या आकडेवारीतून ही बाब समोर आली आहे.